Tänään meillä on vieraita Keniasta Itä-Afrikasta.
Tervetuloa, Stephen ja Catherine Kamau!
Olette olleet naimisissa vuodesta 1991. Miten tutustuitte?
Catherine saa kertoa.
Olen pastori Catherine Kamau.
Olen naimisissa pastori Stephenin kanssa. Tulemme Keniasta, -
Keski-Keniasta.
Tutustuin pastori Kamauhun vuonna 1989.
Olin kristillisessä konferenssissa. Tapasin nuorukaisen, jota en tuntenut.
Konferenssin jälkeen tutustuimme.
Ennen pitkää hän kosi minua solmiaksemme avioliiton.
Seurustelimme noin 1,5 vuotta.
Elokuussa 1991 meidät liitettiin yhteen kirkkohäissä.
Kiitos Jumalalle siitä. Olemme olleet yhdessä noin 27 vuotta.
Halutko lisätä jotain, Stephen? - Minulle oli ihme saada vaimo.
Uskoon tullessani olin hyvin nuori, parikymppinen.
Ajattelin, miten saan kristityn vaimon.
Mutta Jumalan armosta rukoilin ja olin hyvin tosissani uskovana.
Tapasin hänet aikanaan hänen työpaikallaan.
Koin sydämessäni, että tahdon hänet vaimokseni.
Rukoilin, että saisin vaimon, joka pelkää Jumalaa -
ja joka voi auttaa minua kasvamaan hengellisesti.
Silloin Jumala antoi minulle hänet.
Menimme naimisiin. Olemme siunattuja. Aamen.
Aamen. Olette seurakunnan istuttajia. Olette palvelleet Herraa vuosia.
Mutta palataanpa alkuun. Miten löysitte Jeesuksen Vapahtajananne?
Se on ihme.
Sanoisin, että vuonna 1983 -
joulukuun 24. päivänä ― en voi unohtaa sitä päivää.
Olin vielä nuori mies, parikymppinen.
Joka vuosi, kun joulu tulee, -
monet nuoret tekevät kaikenlaista.
He haluavat käyttää huumeita, juoda ja tanssia.
Mutta silloin eräs alueen seurakunta järjesti konferenssin.
Menin sinne muiden nuorten miesten kanssa.
Katselimme pastorien ja muiden kristittyjen touhuja.
Kuulin automaattisesti sydämessäni, -
että julistettu Sana kosketti minua kovasti.
Sanoin kavereilleni, että haluan mennä siihen seurakuntaan.
Niin minä menin. En pysty selittämään sitä, mutta polvistuin ja itkin, -
ja pastorit laskivat kätensä ylleni. Niin minä tulin uskoon.
En unohda sitä. Itkin yli puoli tuntia -
tultuani uskoon. Niin minä pelastuin.
Kokouksessa siis. Entä sinä, Catherine? - Synnyin kristittyyn kotiin.
Kävin pyhäkoulussa. Kun menin lukioon, -
minulla oli kristitty huonetoveri koko lukion ajan.
Hän todisti minulle jatkuvasti, miten Jumala on hyvä -
ja miten Jeesus voi pelastaa minut. Sitten eräänä päivänä, -
2. tammikuuta 1985, otin vastaan Jeesuksen Vapahtajakseni.
Olen siitä asti työskennellyt käsi kädessä Jeesuksen kanssa.
Tulin uskoon. Aloin työskennellä seurakunnassa. Opetin pyhäkoulussa.
Tein nuortentyötä. Työskentelin seura- kunnassa. Sitten tapasin mieheni.
Toimin siihen aikaan seurakunnan sihteerinä.
Kristittynä koin hyväksi toimia Herran huoneessa.
Hän tuli seurakuntaan, jossa toimin sihteerinä. Hän kosi minua.
Löysitte Jeesuksen. Miten Pyhä Henki johdattaa teitä päivittäin?
Voitteko kertoa esimerkkejä?
Miten sain Pyhän Hengen?
Kun tulin uskoon, -
menin mukaan seurakunnan nuortentyöhön.
Tapasin käydä pastorin kotona.
Kävin siellä usein. Rukoilimme ja muuta.
Eräänä iltana olin pastorin luona. Rukoilimme vielä iltarukouksen.
Rukouksen jälkeen Pyhä Henki tuli sydämeeni niin vahvasti, -
että aloin ensikertaa puhua kielillä.
Pyhä Henki tuli minuun.
Puhuin uusilla kielillä.
Sydämessäni alkoi tapahtua suuria asioita.
Niin sain Pyhän Hengen. En heti uskoon tultuani -
vaan uskoontulon jälkeen noin 2―3 kuukautta myöhemmin.
Sillä tavalla Pyhä Henki tuli sydämeeni.
Millä tavalla Pyhä Henki johdattaa teitä tänään?
Se ei ollut ainutkertainen kokemus.
Hän on kanssamme joka päivä.
Tahtoisin sanoa, että Pyhä Henki on...
Sanotaan niin, että Hän on hyvin tärkeä Persoona, -
jota me kristityt tarvitsemme.
Jumalan Pyhä Henki voi johdattaa meitä -
tekemään asioita, jotka ovat Jumalasta.
Joskus haluaisin tehdä jotain ja kysyn Jumalalta, voinko tehdä sen.
Pyhän Hengen kautta Jumala voi puhua sydämelleni ja sanoa "ei".
Pyhä Henki johdattaa minua elämään pyhää elämää -
ja tekemään oikeita asioita, jotka kuuluvat Jumalalle.
On hyvin tärkeää, että meillä on Pyhä Henki elämässämme.
Se on tosi tärkeää.
Entä sinä, Catherine? - Kun tulin uskoon, olin lukiossa.
Meillä kotona oli rahan kanssa tiukkaa.
Eräs kristitty nainen, joka johti minut Kristuksen luo, sanoi, -
että Pyhän Hengen kautta kaikki järjestyy.
Minun piti rukoilla Pyhää Henkeä.
Olin hänen luonaan ennen kuin palasin lukioon.
Hän rukoili puolestani. Polvistuin. Sain Jumalan Pyhän Hengen.
Siitä asti olen vaeltanut käsi kädessä Pyhän Hengen kanssa.
Kun palasin lukioon, rahan kanssa oli tiukkaa.
Rukouksen ja Pyhän Hengen johdatuksen kautta -
Jumala lähetti jonkun, joka auttoi minua taloudellisesti -
aina lukion loppuun asti.
Olen pyytänyt Jumalalta johdatusta kaikkeen, mitä teen.
Koulun jälkeen menin töihin.
Sain työpaikan seurakunnasta.
Pyhä Henki johdatti minut hakemaan sitä työpaikkaa.
Sitten myöhemmin, kun tapasin mieheni, -
Pyhä Henki antoi minulle varmuuden, että hän on se oikea.
Siitä asti olemme työskennelleet seurakunnassa ja palvelutyössä.
Pyhä Henki on johdattanut meitä.
Uskomme, että tarvitsemme Pyhää Henkeä näinä aikoina.
Ei rahaa eikä muuta, vaan Pyhän Hengen johdatusta.
Sekin, että olemme täällä, on Pyhän Hengen johdatusta. Kiitos Jumalalle.
Monet kristityt etsivät kutsumustaan. Miten te löysitte kutsumuksenne?
Se on pitkä tarina.
Kun ensin sain kutsun palvelemaan Jumalaa, en ollut naimisissa.
Kun sain Jumalan kutsun, menin tapaamaan piispaa alueellamme.
Kerroin hänelle, mistä Jumala oli puhunut minulle.
Olin työntekijänä kaupassa.
Olin siihen aikaan myyjä.
Kuulin Jumalan äänen.
Jumala sanoi: "Tahdon, että palvelet minua."
Olin tosi hämmentynyt. Se oli minulle ensimmäinen kerta.
En ollut varma, kuka minulle puhuu.
Menin tapaamaan piispaa. Kerroin, mitä koen ja kuulen sydämessäni.
Hän sanoi: "Ennen kuin alat palvella Jumalaa..."
Ja olen pahoillani tästä. Piispojen pitää kuulla Jumalan ääni.
Hän sanoi: "Ensin sinun pitää tietää, millä sinä aiot elää."
Ensin piti löytyä rahaa. Niinpä unohdin koko jutun.
Tein jotain muuta.
Kun menimme naimisiin, Jumala puhui uudelleen.
Hän sanoi: "Stephen, haluan, että olet palvelijani.
Jätä se, mitä teet, ja palvele minua."
Kysyin: "Jumala, missä voin palvella Sinua? Olenhan palvellut Sinua."
Siihen aikaan toimin seurakunnan hallituksen puheenjohtajana.
Jumala sanoi: "Jätä se, mitä teet."
Siihen aikaan olin liikemies.
"Jätä bisnekset ja palvele minua."
En kertonut Catherinelle, mitä oli meneillään.
Myöhemmin kerroin hänelle: "Catherine, sydämelläni on jotain.
Hän kehottaa minua jo toista kertaa palvelemaan Häntä."
Catherine sanoi samaa, mitä piispa oli sanonut.
"Olemme vielä nuoria. Tarvitsemme rahaa lasten koulunkäyntiin.
Tehdään se ensin. Voimme mennä Jumalan työhön myöhemmin."
Niinpä jätin asian sikseen.
Sen jälkeen Jumala puhui minulle kolmannen kerran.
Se oli minulle hyvin vaikeaa. Hän kutsui minua tosi voimakkaasti.
"Nyt sinun on aika palvella minua."
Olin häitä edeltävissä juhlissa.
Sieltä en mennytkään kotiin vaan seurakuntaan.
Rukoilin ja paastosin kolme päivää.
Lähetin Catherinelle sanan: "En tule kotiin. Olen rukoilemassa."
En kertonut, minkä puolesta rukoilin.
Rukoillessani Jumala lähetti jonkun rukoilemaan kanssani.
Hän sanoi: "Stephen, Jumala on lähettänyt minut luoksesi sanomaan, -
että Hän on kutsunut sinua, mutta et ole suostunut.
Nyt Hän sanoo sinulle: 'Tästä lähin kaikki unelmanne -
ja varanne kuivuvat kokoon.
Tästä eteenpäin ette enää tee bisnestä ettekä saa hyviä asioita.'"
Menin kotiin. Kolmen kuukauden kuluttuani, ystäväni ja katsojat, -
meillä oli vaimoni kanssa tosi vaikeaa.
Meillä ei ollut kotona ruokaa.
Meillä ei ollut rahaa vuokraan.
Kaikki oli huonosti.
Silloin tajusin, että Jumala oli sanonut: "Kaikki rikkautesi kuivuu."
Näin, että olin autiomaassa, jossa ei ollut vettä eikä mitään.
Catherine ehdotti, että koska meillä ei ollut rahaa vuokraan, -
palaisimme kotikylään.
Että muuttaisimme kaupungista kotikyläämme. Niin me teimme.
Palasimme. Pian sen jälkeen minä sairastuin.
Sairastuin kotikylässä malariaan.
Jumala tuli taas luokseni.
Hän sanoi: "Minä kutsuin sinut, mutta et suostunut. Nyt kärsit."
Silloin kohotin käteni Hänen puoleensa. Catherine ei ollut kotona.
Sanoin: "Jos haluan tulla rikkaaksi, -
tulen rikkaaksi palvelutyössä palvellessani Jumalaa."
Entä sinä, Catherine? Miten sinä löysit kutsumuksesi?
Kun tulin uskoon vuonna 1985, -
minulla oli sydämessäni tuli Pyhän Hengen kautta -
työskennellä seurakunnassa lasten parissa.
Nuorena opetin pyhäkoulussa.
Kun tapasin mieheni Stephenin, -
työskentelin pyhäkoulunopettajana ja nuoriso-ohjaajana.
Kun menimme yhteen ja teimme työtä seurakunnassa ja palvelutyössä, -
tein työtä lasten ja nuorten parissa.
Kun Jumala antaisi meille oman palvelutyön, -
voisimme työskennellä yhdessä palvelutehtävän hyväksi.
Tein työtä pyhäkoulussa, nuorten työssä ja naistentyössä.
Minulla oli Pyhän Hengen tuli tehdä työtä Herralle.
Kun Stephen kutsuttiin kokoaikaiseen työhön, aloimme toimia yhdessä.
Kun on haasteita, voimme rohkaista toinen toistamme ja rukoilla.
Rukoilemme Jumalalta johdatusta ja Pyhän Hengen apua.
Perheemme on mennyt eteenpäin Pyhän Hengen innoituksessa.
Nykyään autatte kylässänne köyhien perheiden lapsia.
Millaisia haasteita köyhillä perheillä on nykyään?
Asumme kylässä maaseudulla. Palvelemme siellä seurakunnassa.
Siellä käy paljon avuntarvitsijoita.
Osa on orpoja, osa köyhiä perheitä.
Sydämessämme on aina paikka heille.
Pyhä Henki osoittaa meille ne ihmiset, -
joita meidän tulee auttaa.
Olemme avanneet perheemme sellaisille.
Kun Jumala puhuu miehelleni tietystä lapsesta tai perheestä, -
Hän vahvistaa sen minunkin sydämelleni.
Kun minulla on varmuus, hänelläkin on. Olemme tehneet yhdessä työtä.
Meillä on kolme biologista lasta, -
kaksi poikaa ja yksi tyttö.
Lisäksi perheessämme on yli 20 lasta, jotka tarvitsevat apua.
Heistä 16 asuu nyt luonamme.
Muut ovat collegessa tai töissä.
Hienoa. Haluatko lisätä jotain?
Se, mitä Catherine sanoi, on totta.
Herra kutsui meidät saarnaamaan ja avaamaan seurakuntia.
Kun saarnaamme, ihmisiä tulee luoksemme.
Heillä on erilaisia tarpeita.
Joskus ei ole mitään annettavaa, mutta rukoilemme heidän puolestaan.
Rohkaisemme heitä. Sitä teemme saarnaamisen ohella.
Autamme vähävaraisia lapsia.
Kiitämme Jumalaa, sillä heistä osa on jo töissä.
Osa on valmistunut yliopistosta. Kiitämme siitä Jumalaa.
Mitä köyhyys tarkoittaa Kenian maaseudulla?
Köyhyys tarkoittaa, että ruokaa ei ole riittävästi.
Ei ole kunnon paikkaa, missä asua.
Lapset eivät useinkaan pysty käymään koulua.
Sitä köyhyys tarkoittaa.
Ellei ole ruokaa, ei ole iloa.
Jos ei ole koulutusta, ei pääse hyvään ammattiin.
Ellei ole paikkaa, missä asua, taloa tai muuta, sekin on köyhyyttä.
Ne ovat asioita, joiden kanssa me painimme.
Voisitteko kertoa esimerkkejä, miten Jumala on koskettanut ihmisiä -
työnne kautta? Kuten sanoitte, annatte kodin lapsille. Mitä muuta?
Esimerkkejä siitä, miten olemme auttaneet.
Kerron yhdestä tytöstä.
Hän oli orpo, toinen kaksosista.
Hän on Ester.
Hän pärjäsi hyvin alakoulussa.
Alakoulun jälkeen hänellä ei ollut ketään, joka olisi huolehtinut hänestä.
Ei ketään. Niinpä Jumala kosketti meitä.
Puhuimme isoäidille hänestä.
Autoimme tyttöä käymään yläluokat.
Siksi haluan kiittää suomalaisia.
Yksi johtaja täältä -
kuuli työstämme -
ja ryhtyi auttamaan tyttöä.
Nykyään hän on töissä.
Hän auttaa vanhaa isoisäänsä ja perhettään.
Se on yksi esimerkki työstämme. - Hienoa.
Haluatko sinä sanoa jotain? - Tyttö valmistui joulukuussa 2017 -
Maasai Maran yliopistosta.
Monet kyläläiset olivat tosi iloisia, -
sillä ilman meidän työtämme tyttö ei olisi päässyt näin pitkälle.
Kiitämme Jumalaa työstä.
Vanhempana oleminen ei ole helppoa, ei Suomessa eikä muuallakaan.
Mitä olette opettaneet lapsillenne kristinuskosta ja etiikasta?
Olemme kehottaneet heitä luottamaan Jumalaan. Hän välittää.
Voimme sanoa saman katsojille. Luota Häneen. Hän välittää.
Perheessämme asuu teinejä ja pikkulapsia.
Kehotamme heitä luottamaan Jumalaan.
Joka ilta ennen päivällistä rukoilemme yhdessä.
Perheen isä, vanhin, pastori, rukoilee lasten puolesta -
ja siunaa heitä. Luemme myös Jumalan Sanaa joka ilta, -
sillä se on kaiken menestyksen perusta.
Liitämme kätemme yhteen, rukoilemme ja luemme Sanaa.
Kiitämme Jumalaa, sillä tiedämme, että Jeesus on antanut meille työn -
ja auttaa meitä edelleen.
Olemme myös rohkaisseet heitä muuttamaan elämänsä -
ja antamaan elämänsä Kristukselle.
Silloin Jumala voi auttaa heitä pärjäämään elämässä.
Se on päätarkoituksemme: -
opettaa nuoria uskomaan Jumalaan.
He voivat hankkia hyvän koulutuksen ja tehdä kaikenlaista, -
mutta rohkaisemme heitä ja osoitamme heille, että yksin Jumala -
voi antaa heille iloa ja hyvän elämän.
Siksi olemme järjestäneet vuosittain leirejä.
Kiitämme Jumalaa siitä, että Suomesta on tullut monia auttamaan.
Voimme tänään sanoa, että se on kantanut hedelmää nuorten elämässä.
Olette varmasti nähneet myös ihmeitä. - Totta kai.
Voisitteko kertoa niistä? - Ihmeistä.
Omassa elämässämmekö vai nuorten elämässä? - Omassa.
Olemme saaneet todistaa monia ihmeitä.
Ihme on jotain, joka saadaan.
Kukaan ihminen ei pysty sitä tekemään.
Yksi ihme on vaimoni.
Viime vuonna... - Vuonna 2016.
Hän sairastui.
Lääkäri tutki hänet.
Se oli vaikeaa. Olisi tarvittu paljon rahaa, -
eikä meillä ollut yhtään.
Rukoilin ja sanoin Jumalalle: "Pyydän kahta asiaa.
Joko annat kaiken sen rahan, -
jonka vaimo tarvitsee parantuakseen, -
tai parannat hänet ihmeen kautta."
Jätin asian Jumalalle, sillä meillä ei ollut rahaa.
Hän tarvitsi yli miljoona Kenian šillinkiä.
Uskoin Jumalaan paljon.
Odotin, että Jumala antaa rahat tai parantaa hänet ihmeen kautta.
Muutaman päivän päästä Jumala teki suuren ihmeen.
Hän kosketti ihmisiä tietämättämme.
He kaikki toivat meille rahaa. Pystyimme maksamaan hoidoista.
Se on ihme, jota en ikinä unohda. Oli ihme saada ne rahat.
Nyt hän on terve. - Kiitos Jeesukselle.
Jumala paransi minut. Minulla todettiin kohdunkaulansyöpä.
Rukouksen ja hoitojen avulla. Tukijamme rukoilivat.
Mietimme, miten meidän lapsiemme käy, -
jos sairaus jatkuu. Mikä on heidän kohtalonsa?
Tämä ajatus kosketti meitä kovasti.
Käskimme ihmisten rukoilla. Jotkut tukivat meitä taloudellisesti.
Kun menin sairaalaan ja minua hoidettiin, -
sen jälkeen kaikki tulokset ovat olleet puhtaat.
Olen siis parantunut. Kiitos Jumalalle siitä.
Sitä ihmettä en unohda koskaan. - Rohkaisevaa.
Millaisia unelmia ja näkyjä teillä on?
Olette kokeneet jo paljon. Entäpä tulevaisuus?
Jumala on antanut meille näyn nuorista, -
etenkin kylissä, sillä siellä on paljon ongelmia.
Suunnitelmamme, näkymme ja rukouksemme on -
perustaa alueellemme ammattikoulu, -
jossa nuoret voivat opiskella itselleen ammatin.
Etenkään köyhillä perheillä ei ole varaa nuorten koulunkäyntiin.
Voimme nähdä, että lyhyessä ajassa -
voimme tarjota suurelle määrälle ihmisiä paremman elämän.
On rukouksemme ja unelmamme, että tulevaisuudessa autamme nuoria -
tekemään työtä käsillään -
ja siten auttamaan yhteiskuntaa ja perheitään.
Luotamme asiassa Jumalaan.
Entä sinä? - Meillä on sama unelma. Välitämme kyläläisten tarpeista.
Olemme keskellä kylää. Välitämme kaikista kyläläisistä.
Siksi suunnittelemme ammattikoulun perustamista, -
jotta lapset voivat peruskoulun jälkeen hankkia kädentaitoja -
ja sitten ryhtyä vaikka ompelijaksi tai puusepäksi -
voidakseen hankkia elannon. Se on unelmamme kylälle.
Joka vuosi järjestämme nuortenleirin.
Emme ota leiriläisiltä maksua.
Aina elokuussa leirille tulee noin 500 nuorta.
Opetamme heille Jeesuksesta, -
miten voimallista on luottaa Jeesukseen ja seurata Jeesusta.
Nyt pyytäisin teitä rukoilemaan katsojien puolesta lyhyesti.
Rukoillaan.
Taivaallinen Isä, Jeesuksen Kristuksen nimessä -
kiitämme Sinua kaikista katsojista, jotka kuulevat meitä.
Kiitos Suomen työstä.
Herra, siunaa tätä maata.
Siunaa jokaista tässä maassa asuvaa.
Rukoilemme nuorten puolesta.
Rukoilemme vanhusten, kaikkien puolesta.
Luottakoot he edelleen Sinuun, Isä, elämässään.
Isä, kiitämme Sinua, koska luotamme Sinuun. Tulet muuttamaan elämät.
Rukoilemme Herran nimessä kaikkien sairaiden parantumisen puolesta.
Rukoilemme niiden puolesta, joilla on tarpeita.
Isä, täytä heidän tarpeensa.
Herra, kohtaa heitä kaikkia.
Emme myöskään unohda Suomen hallitusta.
Kiitos siitä, miten tulet auttamaan sitä.
Kiitos kaikesta.
Rukoilemme Jeesuksen nimessä, aamen.
Kiitos, pastori Stephen ja Catherine Kamau. - Kiitos.
Suomennos: Marianne Tenetz